**Қазақстан жолы – 2050: бір мақсат, бір мүдде, бір болашақ!**

*Жылдағы дәстүр бойынша Елбасымыз Н.Ә.Назарбаев 17 қаңтар күні еліміздің ең жоғары Заң шығарушы органы – Парламентінің бірлескен мәжілісінде Қазақстан халқына жолдауын жарияланды.*

*Біз, № 36 орта мектептің педагогикалық ұжымы үлкен экран алдында Елбасының жолдауын ерекше сезіммен тыңдадық. Елбасының жолдауы былтырғы жылы жарияланған* ***«Қазақстан – 2050 Стратегиялық бағдарламасының»*** *орындауынға арналған. Сондай - ақ, Елбасы бүкіл халық алдына Қазақстанның ең дамыған 30 елдің қатарына кіру міндетін қойып отыр. Елбасының жолдауында болашақта шешілетін басым бағыттар анықталды. Осы басым бағыттардың ішінде 21 ғасыр дамыған ел дегеніміз – белсенді, білімді және денсаулығы мықты азаматтар. Бұл үшін біз не істеуіміз керек? делінген. Осы міндетті орындауда 2020 жылға қарай Қазақстандағы 3-6 жас аралығындағы балаларды 100% мектепке дейінгі тәрбиемен қамту жоспарланған.Сондай- ақ келешекте орта мектеп жүйесінде заманауи бағдарламалар мен жаңа оқыту әдістемелерін енгізу, білікті мамандар даярлау көзделген. Біз қызмет жасап отырған орта мектердегі оқыту деңгейін Назарбаев зияткерлік мектептеріндегі оқыту деңгейіне жеткізу айтылған. Бұл біздерге мұғалімдер қауымына үлкен міндеттер жүктейді. Білім саласы бойынша келешекте атқарылатын істер жөнінде ұсыныстар әзірлеу үкіметке тапсырылып отыр.*

*Жолдауда мемлекеттік тіл -қазақ тілінің дамуы туралы нақты фактілер келтіріп, ана тіліміз мәнгілік тіл болатындығы туралы айтылды. Біз тіліміздің тұғырлы тіл болатындығына, Елбасымыз айтқандай қазақ тілін ұлттың ұйтқысы ете білгеніміз жөн екендігіне көзіміз жетті.*

*Н.Ә.Назарбаевтың Қазақ елінің ұлттық идеясы қандай болуы керек деген сауалға Қазақстандықтар үшін Мәнгілік ел патриоттық актісін әзірлеуге үкіметке тапсырма берді. Бұл болашақ жастарды патриотизмге тәрбиелеуге бағытталған үлкен қадам деп ойлаймыз. Яғни біздер Президентіміздің айтқанындай* ***«Мәнгілік ел»*** *идеясы ата-бабамыздың ғасырдан – ғасырға дейін армандап келе жатқан үлкен армандарының орындалуының басы деп білеміз****. «Қазақстан – 2050»*** *Стратегиясы Мәнгілік елге бастайтын ең абыройлы, ең мәртебелі жол болатындығы біз үшін үлкен мәртебе. 2014 жылдың 20-23 қаңтар күндері мектеп оқушылары арасында Ел басының жолдауына сәйкес «Қазақстан жолы – 2050: бір мақсат, бір мүдде, бір болашақ!» тақырыбында сынып сағаттары өтсе, мұғалімдер арасында жолдауды қызу талқылау үшін дөңгелек стол өтті. 22.01.7 «А» сынып оқушылары (жалпы саны 21 оқушы) және 9 «В» сыныптары жалпы саны 29 оқушы) арасында ашық сабақтар өтті. Жалпы мектеп бойынша ел басы жолдауымен танысу,талқылау іс-шараларына 572 оқушы қатысса,қатысқан мұғалімдер саны-68 .Ел басы жолдауын насихаттау үшін мектепішілік насихаттау тобы құрылып,іс-шара жасалды. Біз ұстаздар қауымы Елбасының биылғы жолдауын үлкен қуанышпен қарсы алып, осы жолдауда айтылған міндеттерді орындауда жас ұрпаққа заманауи білім мен патриоттық тәрбие беруде бар күші жігерімізді аямаймыз!*

Тарих пәні мұғалімі

Қ.Ғ.Сарсекеев





















